
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1427 


ΑΠΟΦΑΣΕΙΣ 

Αριθμ. απόφ. 665 

Έγκριση του Κανονισμού Διδακτορικών Σπου¬ 
δών του Τμήματος Οδοντιατρικής της Σχολής 
Επιστημών Υγείας του Εθνικού και Καποδιστρι- 
ακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις των άρθρων 45 και 85 του ν. 4485/2017 
«Οργάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 
Α' 114), 

2. την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ Α' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. το π.δ. 85/31-5-2013 (ΦΕΚ Α' 124) «Ίδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (12η συ¬ 
νεδρία 16-3-2018), 

9. το απόσπασμα πρακτικών της Συνέλευσης του Τρή¬ 
ματος Οδοντιατρικής της Σχολής Επιστημών Υγείας του 
Εθνικού και Καποδιστριακού Πανεπιστημίου Αθηνών, 
(συνεδρίαση 07-02-2018), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
του Τμήματος Οδοντιατρικής της Σχολής Επιστημών 
Υγείαςτου Εθνικού και Καποδιστριακού Πανεπιστημίου 
Αθηνών ως ακολούθως: 


Άρθρο 1 
Γενικές Αρχές 

Οι Διδακτορικές Σπουδές του Τμήματος Οδοντιατρι¬ 
κής της Σχολής Επιστημών Υγείας του Εθνικού και Κα- 
ποδιστριακού Πανεπιστημίου Αθηνών οργανώνονται και 
λειτουργούν σύμφωνα με τις διατάξεις του ν. 4485/2017 
και του εν γένει θεσμικού πλαισίου όπως κάθε φορά 
ισχύει. Αποσκοπούν στην προαγωγή της πρωτότυπης 
επιστημονικής έρευνας και οδηγούν στην απόκτηση Δι¬ 
δακτορικού Διπλώματος (Δ.Δ.) στην Οδοντιατρική Επι¬ 
στήμη, το οποίο πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφορά 
των κατόχων του στην εξέλιξη της γνώσης στον αντίστοι¬ 
χο επιστημονικό κλάδο. 

Άρθρο 2 

Δικαίωμα υποβολής αίτησης για εκπόνηση 
Διδακτορικής Διατριβής 

1. Δικαίωμα υποβολής αίτησης για εκπόνηση Διδα¬ 
κτορικής Διατριβής έχουν οι κάτοχοι Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επι¬ 
πέδου του άρθρου 46 του ν. 4485/2017. 

2. Γίνονται αιτιολογημένα δεκτοί/ές, με απόφαση Συνέ- 
λευσηςτουΤμήματος, ως Υποψήφιοι/εςΔιδάκτορες και 
μη κάτοχοι Δ.Μ.Σ. (άρθρο 38 του ν. 4485/2017) εφόσον 
είναι: 

Α) Πτυχιούχοι Ιατρικής και Οδοντιατρικής και ευρίσκο- 
νται στο 3ο έτος της ειδικότητας ή έχουν περατώσει την 
ειδικότητα της Στοματικής και Γναθοπροσωπικής Χει¬ 
ρουργικής. 

Β) Πτυχιούχοι Οδοντιατρικής και κάτοχοι ειδικότητας 
Ορθοδοντικής. 

Στις ανωτέρω περιπτώσεις (Α και Β) οι υποψήφιοι/ες 
είναι υποχρεωμένοι/ες να περατώσουν τα παρακάτω 
μαθήματα: 

1) Βασικές Αρχές Έρευνας 

2) Βιοστατιστική 

3) Ανατομία κεφαλής και τραχήλου 

4) Κλινική Στοματολογία 

Άρθρο 3 

Διαδικασία υποβολής αίτησης για εκπόνηση 

Διδακτορικής Διατριβής 

Οι ενδιαφερόμενοι/ες μπορούν να υποβάλλουν αί¬ 
τηση: 

ΤοΤμήμα Οδοντιατρικής δέχεται αιτήσεις από 1 η Σε¬ 
πτεμβρίου έως 31 η Μάίου κάθε έτους και τις αξιολογεί 
δύο φορές ετησίως. 

Συγκεκριμένα δέχεται αιτήσεις από 1 η Σεπτεμβρίου 
έως 15 Ιανουάριου και αξιολογούνται τον μήνα Φεβρου¬ 
άριο και από 16 Ιανουάριου έως 31 Μάίου και αξιολο¬ 
γούνται τον μήνα Ιούνιο κάθε έτους. 

Άρθρο 4 

Απαιτούμενα δικαιολογητικά 

1. Έντυπο αίτησης εκπόνησης Διδακτορικής Διατριβής 
με συμπληρωμένα όλα τα πεδία, όπου αναγράφονται τα 
ακόλουθα: 

- προσωπικά στοιχεία 

- προπτυχιακές σπουδές 

- μεταπτυχιακές σπουδές 

- ερευνητική/επαγγελματική δραστηριότητα 

- βραβεία/διακρίσεις 

- προτεινόμενος τίτλος της Διδακτορικής Διατριβής 

- προτεινόμενη γλώσσα εκπόνησηςτης Διδακτορικής 
Διατριβής (ελληνική ή αγγλική) 

- προτεινόμενος/η Επιβλέπων/ουσα της Διδακτορικής 
Διατριβής 

2. Τίτλοι σπουδών: 

- αντίγραφο πτυχίου 

- αντίγραφο Διπλώματος Μεταπτυχιακών Σπουδών 

- αναγνώριση ισοτιμίας του μεταπτυχιακού διπλώ¬ 
ματος από το Δ.Ο.Α.Τ.Α.Π. (για πτυχιούχους Α.Ε.Ι. του 
εξωτερικού) 

- αναλυτική βαθμολογία προπτυχιακών και μεταπτυ¬ 
χιακών σπουδών 

- αντίγραφο μεταπτυχιακής διπλωματικής εργασίας 
(εφόσον δεν είναι διπλωματούχος του Τμήματός μας) 

3. Αναλυτικό Βιογραφικό Σημείωμα 

4. Τεκμηριωμένη επιστημονική πρόταση και προσχέ¬ 
διο της Διδακτορικής Διατριβής 

5. Πιστοποιητικό γλωσσομάθειας ή ελληνομάθειας 

6. Κατάλογος δημοσιεύσεων (εάν δεν αναγράφονται 
στο βιογραφικό σημείωμα) 

7. Τρεις (3) συστατικές επιστολές από μέλη Δ.Ε.Π. Α.Ε.Ι. 

8. Δύο (2) πρόσφατες φωτογραφίες τύπου ταυτότητας. 

Άρθρο 5 

Διαδικασία επιλογής Υποψηφίων Διδακτόρων 

Η Συνέλευση του Τμήματος Οδοντιατρικής, αφού λά¬ 
βει υπόψη τις αιτήσεις που έχουν υποβληθεί, τις ταξινο¬ 
μεί με βάση τη συνάφεια του γνωστικού αντικειμένου 
(ερευνητικού αντικειμένου), και συγκροτεί Τριμελή Επι¬ 
τροπή Αξιολόγησης, με διετή θητεία. 

Στη συνέχεια η Τριμελής Επιτροπή Αξιολόγησης, που 
αποτελείται από μέλη Δ.Ε.Π. του Τμήματος, εξετάζει τις 
αντίστοιχες αιτήσεις και τα συνυποβαλλόμενα έγγραφα 
και καλεί τους/τις υποψηφίους/ες σε συνέντευξη. 

Κατόπιν υποβάλλει στη Συνέλευση του Τμήματος ανα¬ 
λυτικό υπόμνημα στο οποίο αναγράφονται οι λόγοι για 


τους οποίους κάθε υποψήφιος/α πρέπει ή δεν πρέπει 
να γίνει δεκτός/ή, καθώς και ο/η προτεινόμενος/η Επι- 
βλέπων/ουσα, εφόσον αυτός/η δεν έχει προταθεί από 
τον/την υποψήφιο/α. 

Η Συνέλευση του Τμήματος, αφού λάβει υπόψη τη 
γνώμη του/της προτεινόμενου/νης από την Επιτροπή 
Επιβλέποντος/ουσας,τη συνεκτιμά με το υπόμνημα της 
Επιτροπής και εγκρίνει ή απορρίπτει αιτιολογημένα την 
αίτηση του/της υποψηφίου/ιας. 

Στην εγκριτική απόφαση ορίζεται και η γλώσσα συγ¬ 
γραφής της Διδακτορικής Διατριβής (άρθρο 38 του 
ν. 4485/2017). 

Μετά την εγγραφή των Υποψηφίων Διδακτόρων και 
τον ορισμό των Τριμελών Συμβουλευτικών Επιτροπών, 
τα ονόματα των Υποψήφιων Διδακτόρων, των Επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων Διδακτορικών Διατριβών και συνοπτική 
περιγραφή του δέματος, καθώς και τα μέλη των Τριμε¬ 
λών Συμβουλευτικών Επιτροπών αναρτώνται από τη 
Γραμματεία του Τμήματος στον διαδικτυακό τόπο του 
Ιδρύματος ή του Τμήματος Οδοντιατρικής στην ελληνική 
και στην αγγλική γλώσσα (άρθρο 39 του ν. 4485/2017). 

Άρθρο 6 

Επίβλεψη Διδακτορικής Διατριβής 

1. Επιβλέπων/ουσα Διδακτορικής Διατριβής 

Δικαίωμα επίβλεψης Διδακτορικών Διατριβών έχουν: 

Α) Μέλη Δ.Ε.Π. Α' βαθμίδας, Αναπληρωτή και Επίκου¬ 
ρου του οικείου ή άλλου Α.Ε.Ι. 

Β) Ερευνητές Α', Β' ή Γ' βαθμίδας από ερευνητικά κέ¬ 
ντρα του άρθρου 13Α του ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή ως διαφορετικά ορίζεται από 
το ισχύον εκάστοτε νομοθετικό πλαίσιο (άρθρο 39 του 
ν. 4485/2017). 

Κάθε Επιβλέπων/ουσα μπορεί να επιβλέπει έως πέντε 
(5) το ανώτερο, υποψήφιους διδάκτορες. 

2. Τριμελής Συμβουλευτική Επιτροπή 

Η Συνέλευση του Τμήματος αναθέτει στον/στην προ- 
τεινόμενο/η Επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζειΤριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της, ύστερα 
από πρόταση του/της Επιβλέποντα/ουσας. 

Στην Επιτροπή του προηγούμενου εδαφίου μετέχουν 
ως μέλη, ο/η Επιβλέπων/ουσα και δύο (2) ακόμη: 

Α) Μέλη Δ.Ε.Π. Α' βαθμίδας, Αναπληρωτή και Επίκου¬ 
ρου από το οικείο ή άλλο Α.Ε.Ι. 

Β) Καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι Δι¬ 
δακτορικού Διπλώματος, 

Γ) Ερευνητές/τριες των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ- 

να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. 

Στη Συμβουλευτική Επιτροπή μετέχει τουλάχιστον ένα 
(1) μέλος Δ.Ε.Π. από τις τρεις (3) πρώτες βαθμίδες του 
οικείου Τμήματος (άρθρο 39 του ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής 

Εάν για οποιονδήποτε λόγο ο/η Επιβλέπων/ουσα 
εκλείψει ή διαπιστωμένα αδυνατεί να επιβλέψει για 
μεγάλο χρονικό διάστημα (μακρότερο του έτους), η 
Συνέλευση του Τμήματος, εκτιμώντας τις περιστάσεις, 
αναθέτει σε άλλο άτομο την επίβλεψη, σύμφωνα με 
όσα ορίζονται στις προηγούμενες παραγράφους, είτε με 
δική της πρωτοβουλία, είτε ύστερα από αίτηση του/της 
Υποψήφιου/ιας Διδάκτορα και γνώμη του/της προτεινό- 
μενου/ης Επιβλέποντος/ουσας. Διαφορετικά, αναθέτει 
σε ένα (1) από τα άλλα δύο (2) μέλη της Τριμελούς Συμ¬ 
βουλευτικής Επιτροπής, ακόμη και καθ' υπέρβαση του 
μέγιστου αριθμού Υποψήφιων Διδακτόρων που μπορεί 
να επιβλέπεται ανά άτομο, σύμφωνα με όσα ορίζονται 
στον παρόντα Κανονισμό (άρθρο 39 του ν. 4485/2017). 

Εάν μέλος της Τριμελούς Συμβουλευτικής Επιτροπής, 
εκλείψει ή διαπιστωμένα αδυνατεί να υποστηρίξει την 
εκπόνηση της διδακτορικής διατριβής για μεγάλο χρο¬ 
νικό διάστημα (μακρότερο του έτους), η Συνέλευση του 
Τμήματος, εκτιμώντας τις περιστάσεις, το αντικαθιστά 
με άλλο άτομο, σύμφωνα με όσα ορίζονται στις προη¬ 
γούμενες παραγράφους, είτε με δική της πρωτοβουλία, 
είτε ύστερα από αίτηση του/της Υποψήφιου/ιας Διδά¬ 
κτορα και γνώμη του/της προτεινόμενου/ης μέλους για 
αντικατάσταση. 

26. Μετακίνηση/συνταξιοδότηση Επιβλέποντος/ουσας 

Εάν ο/η αρχικά Επιβλέπων/ουσα μετακινηθεί σε άλλο 
Α.Ε.Ι. ήΤμήμα Α.Ε.Ι. ή συνταξιοδοτήσει, συνεχίζει να εκτε- 
λεί χρέη Επιβλέποντος/ουσας των Διδακτορικών Διατρι¬ 
βών που έχει αναλάβει και ο τίτλος απονέμεται από το 
Τμήμα Οδοντιατρικής του Εθνικού και Καποδιστριακού 
Πανεπιστήμιου Αθηνών (άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη τηςΤρι- 
μελούς Συμβουλευτικής Επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η Επταμελής Εξεταστική 
Επιτροπή για την κρίση της Διδακτορικής Διατριβής. 

3. Επταμελής Εξεταστική Επιτροπή 

Η Συνέλευση του Τμήματος Οδοντιατρικής ορίζει 
Επταμελή Εξεταστική Επιτροπή για την κρίση της Διδα¬ 
κτορικής Διατριβής (παρ. 1, άρθρο 41, του ν. 4485/2017). 

Στην Επταμελή Εξεταστική Επιτροπή μετέχουν τα μέλη 
της Τριμελούς Συμβουλευτικής Επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485, καθώς και τέσσερα (4) επιπλέον μέλη, που 
πληρούν τα κριτήρια του δευτέρου εδαφίου της παρα¬ 
γράφου 2 του άρθρου 39 του ν. 4485/2017. 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής, που αντικαταστάθηκαν, μπορούν να 


παρίστανται στη συνεδρίαση της Επταμελούς Εξεταστι¬ 
κής Επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Άρθρο 7 

Χρονική διάρκεια, Δικαιώματα και Υποχρεώσεις 

Υποψηφίων Διδακτόρων 

1. Χρονική διάρκεια πρώτης (1 ης) περίπτωσης (κάτοχοι 
Διπλώματος Μεταπτυχιακών Σπουδών (Δ.Μ.Σ.) Α.Ε.Ι. της 
ημεδαπής ή αναγνωρισμένου ως ισότιμου της αλλοδα¬ 
πής ή ενιαίου και αδιάσπαστου τίτλου σπουδών μετα¬ 
πτυχιακού επιπέδου του άρθρου 46 του ν. 4485/2017). 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι πέντε (5) πλήρη ημε¬ 
ρολογιακά έτη απάτην ημερομηνία ορισμού τηςΤριμε- 
λούς Συμβουλευτικής Επιτροπής. 

Χρονική διάρκεια δεύτερης (2ης) περίπτωσης (ειδικές 
περιπτώσεις μη κατόχων Διπλώματος Μεταπτυχιακών 
Σπουδών-Στοματικοί και Γναθοπροσωπικοί Χειρουργοί 
και Ορθοδοντικοί) 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι έξι (6) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

Ο/Η Υποψήφιος/α Διδάκτορας μπορεί κατά τη διάρ¬ 
κεια των σπουδών του/της στο Διδακτορικό Πρόγραμμα 
να ζητήσει με επαρκώς αιτιολογημένη αίτηση του/της 
για σοβαρούς λόγους την αναστολή της ανωτέρω περι¬ 
όδου μέχρι τέσσερα (4) εξάμηνα σπουδών. 

Ο χρόνος της αναστολής φοίτησης δεν προσμετράται 
στην προβλεπόμενη μέγιστη χρονική διάρκεια εκπό¬ 
νησης Διδακτορικής Διατριβής. Κατά τη διάρκεια της 
αναστολής φοίτησης δεν επωφελούνται των δικαιωμά¬ 
των και των παροχών που προβλέπονται για τους/τις 
Υποψήφιους/ες Διδάκτορες. 

Δικαιώματα - Παροχές 

Οι Υποψήφιοι/ες Διδάκτορες δικαιούνται: 

- Ακαδημαϊκή ταυτότητα 

- Υγειονομική και νοσοκομειακή περίθαλψη 

- Φοιτητικά δάνεια 

- Υποτροφίες 

- Με πρόταση της Συνέλευσης τουΤμήματος και κοινή 
απόφαση των Υπουργών Παιδείας και Οικονομικών μπο¬ 
ρεί να ανατίθεται σε Υποψήφιο/α Διδάκτορα η επικουρία 
Μελών Δ.Ε.Π. σε προπτυχιακό και μεταπτυχιακό επίπεδο 
με ωριαία αντιμισθία (εφόσον υπάρξει πίστωση) που 
επιβαρύνει τον προϋπολογισμό του Ιδρύματος (άρθρο 9, 
παράγραφος 3, εδάφιο ε, του ν. 3685/2008). 

- Υποψήφιοι/ες Διδάκτορες που εμπίπτουν στο άρθρο 
19 παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 

Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου διατηςσυμβάσεως. Η προκήρυξη 
του γνωστικού αντικειμένου γίνεται έπειτα από πρόταση 
της Γενικής Συνέλευσης του Τομέα και έγκριση από τη 
Γενική Συνέλευση Τμήματος. Η διάρκεια της συμβάσεως 
καθορίζεται μέχρι ενός (1) πανεπιστημιακού έτους κατά 
περίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσης τους θα γίνεται από υποτροφίες και 
πόρους που θα εξασφαλίζει το Τμήμα, χωρίς αύξηση της 
κρατικής επιχορήγησης προς το οικείο Α.Ε.Ι. και σύμφω¬ 
να με τις κείμενες διατάξεις. 

- Οι Υποψήφιοι/ες Διδάκτορες έχουν μέχρι πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται και 
γιατους/τιςφοιτητές/τριεςτου δεύτερου κύκλου σπου¬ 
δών. Μέχρι και πέντε (5) έτη μετά την ολοκλήρωση της 
Διδακτορικής τους Διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών (άρθρο 
40, παρ. 3 του ν. 4485/2017). 

- Οι διδακτορικές σπουδές προσφέρονται δωρεάν. 

Υποχρεώσεις 

Οι Υποψήφιοι/ες Διδάκτορες υποχρεούνται σε ανανέ¬ 
ωση εγγραφής ανά ακαδημαϊκό έτος (άρθρο 45, παρ. 2 
του ν. 4485/2017). 

Οι υποψήφιοι/ες Διδάκτορες υποχρεούνται να τηρούν 
όσα προβλέπονται στο νόμο και στον παρόντα Εσωτε¬ 
ρικό Κανονισμό Λειτουργίας. 

Άρθρο 8 

Εκπόνηση της Διδακτορικής Διατριβής 

1. Ορισμός/αλλαγή δέματος Διδακτορικής Διατριβής 

Η Τριμελής Συμβουλευτική Επιτροπή σε συνεργασία 
με τον/την υποψήφιο/α καθορίζει τον τελικό τίτλο του 
δέματος της Διδακτορικής Διατριβής και του Ερευνητι¬ 
κού Πρωτοκόλλου, εντός τριμήνου από τον ορισμό της 
Τριμελούς Συμβουλευτικής Επιτροπής. 

Ο τελικός τίτλος του θέματος της διδακτορικής διατρι¬ 
βής και το τελικό ερευνητικό πρωτόκολλο εγκρίνονται 
από τη Συνέλευση Τμήματος, ύστερα από εισήγηση της 
Επιτροπής Έρευνας του Τ μήματος. 

Ο/Η Υποψήφιος/α Διδάκτορας κάδε έτος, από την 
ημερομηνία ορισμού της Τριμελούς Συμβουλευτικής 
Επιτροπής, παρουσιάζει προφορικά και υποβάλλει εγ- 
γράφως αναλυτικό υπόμνημα ενώπιον της Τριμελούς 
Συμβουλευτικής Επιτροπής σχετικά με την πρόοδο της 
Διδακτορικής Διατριβής. 

Αντίγραφο του υπομνήματος, σχόλια του Επιβλέποντα 
και της Τριμελούς Συμβουλευτικής Επιτροπής, έκθεση 
προόδου, υποβάλλονται στη Γραμματεία του Τμήματος 
κατά έτος, προκειμένου να εγκριθούν από τη Συνέλευση 
και να καταχωρισθούν στον ατομικό φάκελο του/της 
υποψηφίου/ας (παρ. 2, άρ. 40, ν. 4485/2017). 


Σε περίπτωση πλήρους αλλαγής του θέματος για εκ¬ 
πόνηση της διδακτορικής διατριβής, αλλά και πλήρους 
αντικατάστασης των μελών της Τριμελούς Συμβουλευ¬ 
τικής Επιτροπής, ο χρόνος εκπόνησης διδακτορικής 
διατριβής καθορίζεται εκ νέου από τον ορισμό της Τρι¬ 
μελούς Συμβουλευτικής Επιτροπής. 

2. Οδηγίες συγγραφής Διδακτορικής Διατριβής 

Η Διδακτορική Διατριβή σα δακτυλογραφείται σύμ¬ 
φωνα με τις οδηγίες που θα δίνονται από τη Γραμματεία 
του Τμήματος. 

Η Διδακτορική Διατριβή αποτελείται από το Εξώφυλ¬ 
λο, τη δεύτερη σελίδα, Περιεχόμενα, Πρόλογο, Γενικό 
Μέρος, Ειδικό Μέρος, Περίληψη και Βιβλιογραφία. 

Στο Ειδικό Μέρος αναλύονται ο Σκοπός Μελέτης, τα 
Υλικά και οι Μέθοδοι που χρησιμοποιήθηκαν, τα Απο¬ 
τελέσματα, η Συζήτηση επί των αποτελεσμάτων και τα 
Συμπεράσματα. 

Κάθε Διδακτορική Διατριβή γραμμένη στα ελληνικά 
θα πρέπει να περιλαμβάνει και ένα (1) αγγλικό κείμενο, 
(περίληψη) τουλάχιστον 1.000 λέξεων, στο οποίο να πε- 
ριγράφεται το αντικείμενο της εργασίας, η μέθοδος, τα 
αποτελέσματα και τα συμπεράσματα που περιλαμβάνει. 

Η εάν η Διδακτορική Διατριβή είναι γραμμένη στα αγ¬ 
γλικά θα πρέπει να περιλαμβάνει ένα (1) ελληνικό κείμε¬ 
νο (περίληψη) τουλάχιστον 1.000 λέξεων, στο οποίο να 
περιγράφεται το αντικείμενο της εργασίας, η μέθοδος, τα 
αποτελέσματα και τα συμπεράσματα που περιλαμβάνει. 

Εάν στο πειραματικό μέρος της Διδακτορικής Διατρι¬ 
βής προβλέπεται η συμμετοχή ασθενών ή άλλου έμψυ¬ 
χου υλικού είναι απαραίτητη η έγκριση του πρωτοκόλλου 
από την Επιτροπή Δεοντολογίας Έρευνας του Τμήματος, 
αφού εγκριθεί το ερευνητικό πρωτόκολλο από τη Συνέ¬ 
λευση το Τμήματος (βλέπε νννννν.άθηΐ.υο3·9Γ). 

3. Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα (ελ¬ 
ληνική ή αγγλική) που αποφασίζει η Συνέλευση του Τμή¬ 
ματος, η οποία λαμβάνει υπόψη τη γλώσσα συγγραφής 
που έχει προτείνει ο/η Υποψήφιος/α Διδάκτορας στην 
αίτησή του/της (άρθρο 38 παρ. 2 και 3 του ν. 4485/2017). 

4. Λοιπές υποχρεώσεις υποψηφίων διδακτόρων στα 
πλαίσια της εκπόνησης διδακτορικής διατριβής 

Οι υποψήφιοι διδάκτορες πριν από τον ορισμό της 
Επταμελούς Εξεταστικής Επιτροπής θα πρέπει να έχουν 
ολοκληρώσει υποχρεωτικά, τα εξής: 

• Μάθημα Προχωρημένη Βιοστατιστική (με τη δυνα¬ 
τότητα της εξ αποστάσεως εκπαίδευσης) 

• Μάθημα Διδακτική Μεθοδολογία (με τη δυνατότητα 
της εξ αποστάσεως εκπαίδευσης) 

• Παρακολούθηση ενός τουλάχιστον εξειδικευμένου 
μαθήματος ή μίας εξειδικευμένης εκπαιδευτικής/ερευ- 
νητικής δραστηριότητας, οι οποίες θα καθορίζονται 
από την Τριμελή Συμβουλευτική Επιτροπή ανάλογα με 
το θέμα εκπόνησης της διδακτορικής διατριβής και οι 
οποίες είτε θα πιστοποιούνται από το φορέα παρακο¬ 
λούθησης είτε θα οδηγούν σε συγγραφή εργασίας που 
θαεγκρίνεται απότηνΤριμελή Συμβουλευτική Επιτροπή. 

• Δύο (2) ξένες δημοσιεύσεις σε αναγνωρισμένα διε¬ 
θνή περιοδικά με σύστημα κριτών και με συντελεστή 
απήχησης, στις οποίες θα είναι πρώτος/η συγγραφέας 
και θα αποτελούν μέρος της Διδακτορικής Διατριβής. 

Ως αποδεκτή γίνεται με την κατάθεση της βεβαίωσης 
αποδοχής του τελικού κειμένου της εργασίας από το 
επιστημονικό περιοδικό, βεβαίωση τηςΤριμελούς Συμ¬ 
βουλευτικής Επιτροπής ότι ο/η Υποψήφιος/α Διδάκτο¬ 
ρας είναι πρώτος/η συγγραφέας και η εργασία αποτελεί 
μέρος της Διδακτορικής Διατριβής και τη δημοσίευση ή 
το τελικό κείμενο. 

Οι Υποψήφιοι/ες Διδάκτορες μπορούν να συμμετέ¬ 
χουν σε συνέδρια/ημερίδες/εργαστήρια/κλινικές και γε¬ 
νικότερα να υποστηρίξουν την ακαδημαϊκή λειτουργία 
του Τμήματος. 

Υποχρεωτικά ένα (1) από τα παρακάτω: 

• Ο/Η Υποψήφιος/α Διδάκτορας μπορεί να προβεί και 
σε παραπάνω από δύο (2) ξένες δημοσιεύσεις, χωρίς 
ανώτατο περιορισμό. 

■ Δημοσίευση σε ελληνικό περιοδικό (μέρος της Δι¬ 
δακτορικής Διατριβής, στο οποίο να είναι πρώτος/η 
συγγραφέας) 

Ως αποδεκτή γίνεται με την κατάθεση της βεβαίωσης 
αποδοχής του τελικού κειμένου της εργασίας από το 
επιστημονικό περιοδικό, βεβαίωση τηςΤριμελούς Συμ¬ 
βουλευτικής Επιτροπής ότι ο/η Υποψήφιος/α Διδάκτο¬ 
ρας είναι πρώτος/η συγγραφέας και η εργασία αποτελεί 
μέρος της Διδακτορικής Διατριβής και τη δημοσίευση ή 
το τελικό κείμενο. Η/Οι εργασία/ες αυτή/ές συμπεριλαμ- 
βάνονται (όχι ως τίτλοι) στο εξατομικευμένο πρόγραμμα 
που καταθέτει ο/η υποψήφιος/α για έγκριση. 

• Συμμετοχή με ανακοίνωση σε ένα (1) διεθνές συνέ¬ 
δριο 

Αποδεικτικό αποτελεί η κατάθεση του Προγράμματος 
του Συνεδρίου. Η ανακοίνωση θα αποτελεί μέρος της 
Διδακτορικής Διατριβής. 

■ Συμμετοχή με ανακοίνωση σε ένα (1) ελληνικό συ¬ 
νέδριο 

Αποδεικτικό αποτελεί η κατάθεση του Προγράμματος 
του Συνεδρίου. Η ανακοίνωση θα αποτελεί μέρος της 
Διδακτορικής Διατριβής. 

Άρθρο 9 

Κρίση Διδακτορικής Διατριβής 

Μετά την ολοκλήρωση της συγγραφής της Διδακτορι¬ 
κής Διατριβής, ο/η Υποψήφιος/α Διδάκτορας υποβάλλει 
αίτηση στην Τριμελή Συμβουλευτική Επιτροπή για δη¬ 
μόσια υποστήριξη και αξιολόγησή της. 

Η Τριμελής Συμβουλευτική Επιτροπή αφού εξετάσει 
ότι: 

Α) έχει ολοκληρωθεί από τον/την Υποψήφιο/α Διδά¬ 
κτορα η συγγραφή της Διδακτορικής Διατριβής, 

Β) έχει διορθωθεί η Διδακτορική Διατριβή από την 
Τριμελή Συμβουλευτική Επιτροπή, 

Γ) ο/η Υποψήφιος/α Διδάκτορας έχει ολοκληρώσει 
όλες τις υποχρεώσεις του/της (αποδεικτικό θα αποτελεί 
σχετική βεβαίωση που θα εκδίδεται από τη Γραμματεία 
του Τμήματος), 


δέχεται ή απορρίπτει την αίτηση του/της υποψη¬ 
φίου/ας για τη δημόσια υποστήριξη και την αξιολόγησή της. 

Εάν η Τριμελής Συμβουλευτική Επιτροπή αποδεχτεί 
την αίτηση του/της υποψηφίου/ας συντάσσει αναλυτι¬ 
κή εισηγητική έκθεση και την υποβάλλει στην προσεχή 
συνεδρίαση της Συνέλευσης του Τμήματος, ζητώντας 
τον ορισμό Επταμελούς Εξεταστικής Επιτροπής (άρθρο 
41,παρ. 1 του ν. 4485/2017) για τη δημόσια υποστήριξη 
και την κρίση της διατριβής. Η Συνέλευση του Τμήματος 
στην πρώτη συνεδρίαση μετά την υποβολή του αιτήμα¬ 
τος, ορίζει την Επταμελή Εξεταστική Επιτροπή. 

Εάν η Τριμελής Συμβουλευτική Επιτροπή απορρίψει 
την αίτηση του/της υποψηφίου/ας, του/της θέτει προ¬ 
φορικά και εντύπως τις προτάσεις της για αλλαγές και δι¬ 
ορθώσεις στον υποψήφιο διδάκτορα. Ο/Η Υποψήφιος/α 
Διδάκτορας θα πρέπει εντός τριμήνου από την ημερο¬ 
μηνία απόρριψης της αίτησης να υποβάλλει εκ νέου το 
διορθωμένο κείμενο της Διδακτορικής Διατριβής. 

Ο/Η Υποψήφιος/α Διδάκτορας διανέμει α) στα μέλη 
της Επταμελούς Εξεταστικής Επιτροπής σε ψηφιακή και 
έντυπη μορφή αντίτυπα της Διδακτορικής του/της Δια¬ 
τριβής και β) ένα αντίτυπο της Διδακτορικής Διατριβής 
που θα συνοδεύεται και από υπεύθυνη δήλωση του/της 
υποψηφίου/ας όπου θα αναγράφεται ότι η Διδακτορική 
Διατριβή δεν αποτελεί προϊόν λογοκλοπής στη Γραμμα¬ 
τεία του Τμήματος. 

Ο/Η Υποψήφιος/α Διδάκτορας, εντός μηνός από την 
ημερομηνία ορισμού της Επταμελούς Εξεταστικής Επι¬ 
τροπής, και σε συνεργασία με την Επταμελή Εξεταστι¬ 
κή Επιτροπή καθορίζουν την ημέρα, την ώρα, το χώρο 
της υποστήριξης, σχετική δε ανακοίνωση κοινοποιείται 
εγκαίρως σε όλα τα Εργαστήρια, Κλινικές του Τμήματος 
και αναρτάται στην ιστοσελίδα του Τμήματος. Η δημόσια 
υποστήριξη είναι ανοικτή προς το κοινό. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδιά¬ 
σκεψης (παρ. 3, αρ. 41, ν. 4485/2017). Η χρονική διάρκεια 
παρουσίασης της διδακτορικής διατριβής ορίζεται στα 
σαράντα (40) λεπτά περίπου. 

Μετά το πέρας της δημόσιας υποστήριξης η Επταμε- 
λής Εξεταστική Επιτροπή συνεδριάζει χωρίς την παρου¬ 
σία τρίτων. Κρίνει τη Διατριβή ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρίνει 
με πλειοψηφία τουλάχιστον πέντε (5) μελών (άρθρο 41, 
παρ. 3 του ν. 4485/2017) και αξιολογεί τη Διδακτορική 
Διατριβή με τους βαθμούς «ΚΑΛΩΣ», «ΛΙΑΝ ΚΑΛΩΣ» ή 
«ΑΡΙΣΤΑ». Για την απόφαση της η Επιτροπή συντάσσει 
Πρακτικό Αξιολόγησης. 

Σε περίπτωση κατά την οποία το Πρακτικό φέρει 
υπογραφές τεσσάρων μελών της Επταμελούς Επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Στο Πρακτικό Αξιολόγησης (σχέδιο θα δίδεται από τη 
Γραμματεία του Τμήματος), αναφέρονται τα παρόντα 
μέλη με φυσική παρουσία, μέσω τηλεδιάσκεψης και τα 
απάντα μέλη. 

Σε περίπτωση που η Επταμελής Εξεταστική Επιτροπή, 
κατά πλειοψηφία των μελών της, κρίνει ότι η Διδακτο¬ 
ρική Διατριβή την ημέρα της δημόσιας υποστήριξης 
χρήζει διορθώσεων (λεκτικών, γραμματικών, συντα¬ 
κτικών) ενημερώνει προφορικά τον/την υποψήφιο/α, 
προκειμένου να προβεί στις διορθώσεις πριν την τελική 
εκτύπωση της διδακτορικής διατριβής. Η διδακτορική δι¬ 
ατριβή υποβάλλεται στη ΓραμματείατουΤμήματος μαζί 
με βεβαίωση του/της Επιβλέποντα/ουσας ότι ο/η υπο- 
ψήφιος/α, έχει προβεί στις συνιστώμενες διορθώσεις. 

Σε περίπτωση μη έγκρισηςτης διδακτορικής διατριβής 
από την Επταμελή Εξεταστική Επιτροπή, σύμφωνα με 
το Πρακτικό Αξιολόγησης, η Συνέλευση τουΤμήματος, 
μπορεί με απόφαση της να δώσει τη δυνατότητα στον 
υποψήφιο διδάκτορα να παρουσιάσει εκ νέου τη διδα¬ 
κτορική του διατριβή σε ένα χρόνο από την ημερομηνία 
της αρχικής παρουσίασης, αφού λάβει υπόψη του τις 
υποδείξεις της Επταμελούς Εξεταστικής Επιτροπής ή 
να προχωρήσει στη διαγραφή του/της υποψηφίου/ας 
διδάκτορα. 

Άρθρο 10 

Αναγόρευση-Καθομολόγηση Διδακτόρων 

Ο/Η Υποψήφιος/α Διδάκτορας, πριν την αναγόρευσή 
του/της σε Διδάκτορα, είναι υποχρεωμένος/η: 

1. Να υποβάλει αίτηση για αναγόρευση-καθομολό- 

Υηση 

2. Να καταθέσει δεκαπέντε (15) τελικά τεύχη της Διδα¬ 
κτορικής Διατριβής του/της στο θυρωρείο του Τμήμα¬ 
τος, τα οποία αποστέλλονται στα Εργαστήρια και Κλινι¬ 
κές (ένα (1) τεύχος ανά Εργαστήριο/Κλινική). 

3. Να καταθέσει τη διδακτορική του διατριβή σε έντυ¬ 
πη και ηλεκτρονική μορφή στο Σπουδαστήριο τουΤμή¬ 
ματος, καθώς και την περίληψη της στα ελληνικά και στα 
αγγλικά, προκειμένου να αναρτήσει η εργασία ή περί¬ 
ληψη της στο ψηφιακό αποθετήριο «ΠΕΡΓΑΜΟΣ» του 
Εθνικού και Καποδιστριακού Πανεπιστημίου Αθηνών. 

4. Να καταθέσει δύο (2) τελικά τεύχη της Διδακτορικής 
Διατριβής του/της στη Γραμματεία του Τμήματος.Το ένα 
(1) αποστέλλεται στο Εθνικό Κέντρο Τεκμηρίωσης και 
ο/η Υποψήφιος/α Διδάκτορας παράλληλα συμπληρώ¬ 
νει τα στοιχεία που του/της ζητούνται ηλεκτρονικά στη 
φόρμα του Εθνικού ΚέντρουΤεκμηρίωσης.Το άλλο κα- 
ταχωρείται στον ατομικό φάκελο του/της υποψήφιου/ας. 

5. Να καταθέσει τη διδακτορική του διατριβή στην 
Εθνική Βιβλιοθήκη της Ελλάδος (ν. 3149/2003 άρθρο 
12 παρ. 7α και 9). 

Η αναγόρευση και ορκωμοσία σε Διδάκτορα γίνεται 
από τη Συνέλευση του Τμήματος, εφόσον ο/η υποψή¬ 
φιος/α έχει ολοκληρώσει επιτυχώς όλες τις ανωτέρω 
προβλεπόμενες διαδικασίες υποχρέωσης. 

Άρθρο 11 

Πνευματικά δικαιώματα 

Τα πνευματικά δικαιώματα της Διδακτορικής Διατρι¬ 
βής σύμφωνα με τον ν. 2121 /1993, όπως τροποποιήθηκε 
και ισχύει ανήκουν στον/στην Διδάκτορα. 


Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι- 
βήςτου, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτής της φάσης της έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 12 

Διαγραφή υποψηφίων διδακτόρων 

Η Συνέλευση τουΤμήματος Οδοντιατρικής, μετά την 
εισήγηση κατά πλειοψηφία της Τριμελούς Συμβουλευ¬ 
τικής Επιτροπής, δύναται να αποφασίσει τη διαγραφή 
Υποψηφίων Διδακτόρων εάν: 

- δεν ανανεωθούν την ετήσια εγγραφή τους, 

- η πρόοδός τους κρίνεται ανεπαρκής ή στάσιμη, ή 
δεν υποβάλλουν ετήσια αναλυτικά υπομνήματα, σχετικά 
με την πρόοδο εκπόνησης της διδακτορικής διατριβής 

- έχουν αναιτιολόγητα διακόψει το έργο της εκπόνησης 
της διδακτορικής διατριβής 

- υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό, 

- έχουν παραβιάσει τις κείμενες διατάξεις που αφορούν 
πειθαρχικά παραπτώματα (όπως αντιγραφή στις εξετά¬ 
σεις ή στην εκπόνηση εργασιών, ανάρμοστη συμπερι¬ 
φορά και λοιπά παραπτώματα που δεν συνάδουν με την 
ιδιότητα του υποψηφίου διδάκτορα και την ακαδημαϊκή 
δεοντολογία, χρήση ιδεών, μεθόδων και αποτελεσμάτων 
ή αντιγραφή μέρους εργασιών άλλων επιστημόνων, χω¬ 
ρίς αναφορά σε αυτούς στη διδακτορική διατριβή ή σε 
άλλες επιστημονικές εργασίες). 

- προκύπτει μη τήρηση των υποχρεώσεων τους, σύμ¬ 
φωνα με τον παρόντα κανονισμό 

- αυτοδίκαια κατόπιν αιτήσεως του/της υποψηφίου/ 
ας διδάκτορα. 

Άρθρο 13 

Εκπόνηση Διδακτορικής Διατριβής με 

συνεπίβλεψη 

ΤοΤμήμα Οδοντιατρικής του ΕΚΠΑ μπορεί να συνερ¬ 
γάζεται με ερευνητικά κέντρα και ινστιτούτα της ημε¬ 
δαπής για την εκπόνηση διδακτορικής διατριβής με συ¬ 
νεπίβλεψη, εφ' όσον πληρούνται οι προϋποθέσεις που 
προβλέπει το άρθρο 43, παρ. 3 του ν. 4485/2017. 

Οι όροι και οι προϋποθέσεις καταγράφονται στο πρω¬ 
τόκολλο συνεργασίας και εγκρίνονται από τη Συνέλευση 
του Τμήματος, τη Σύγκλητο του ΕΚΠΑ και τα αρμόδια 
όργανα των ερευνητικών κέντρων/ινστιτούτων. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα 
της Κυβερνήσεως, καθορίζεται κάθε σχετικό θέμα 
σχετικά με την εκπόνηση διδακτορικών διατριβών με 
αναγνωρισμένα ως ομοταγή ιδρύματα ή ερευνητικά 
κέντρα και ινστιτούτα της αλλοδαπής (παρ. 3, άρθρο 
43, ν. 4485/2017). 

Άρθρο 14 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 


τους/τις Υποψήφιους/ες Διδάκτορες που έχουν γίνει δε- 
κτοί/ές πριν από την έναρξη ισχύος του, εφόσον δεν έχει 
οριστεί, κατά την έναρξη της ισχύος του, η Επταμελής 
Εξεταστική Επιτροπή του άρθρου 41 του νόμου (άρθρο 
85, παρ. 5 του ν. 4485/2017). 

Οι υποψήφιοι διδάκτορες που έχουν υπερβεί τα 
τρία (3) χρόνια από τον ορισμό της Τριμελούς Συμ¬ 
βουλευτικής Επιτροπής δύνανται να ολοκληρώσουν 
την εκπόνηση διδακτορικής διατριβής σε δύο (2) 
χρόνια, οι υπόλοιποι δύνανται να ολοκληρώσουν 
την εκπόνηση της διδακτορικής τους διατριβής σε 
πέντε (5) χρόνια. 

Κάθε άλλη διαδικασία που δεν προβλέπεται στον πα¬ 
ρόντα Κανονισμό και προκύπτει κατά την εφαρμογή του 
προγράμματος εκπόνησης διδακτορικών διατριβών απο- 
φασίζεται/επιλύεται από τη Συνέλευση του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2018 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























